ສະຫະລັດຈັບກຸມສະມາຊິກ ມາເຟຍ 100 ກ່ວາຄົນ
ພວກອັນທະພານໄດ້ຖືກຈັບທີ່ New York, New Jersey ແລະ Rhode Islandໃນຂໍ້ຫາກໍ່ອາຊະຍາກຳ ທີ່ຮວມທັງການ ຄ້າຢາເສບຕິດ ຂູ່ເຂັນ ແລະຂ້າຄົນນໍາ.
ອົງການສັນຕິບານກາງ FBI ຂອງສະຫະລັດໄດ້ຈັບກຸມ ສະມາຊິກຂອງພວກເເກ໊ງມາເຟຍແລະສະມັກພັກພວກ 127 ຄົນຊຶ່ງເປັນການຈັບກຸມຄັ້ງໃຫຍ່ທີ່ສຸດ ທີ່ມີຂຶ້ນ ໃນວັນດຽວກັນ ໃນປະວັດສາດຂອງອົງການດັ່ງກ່າວ ລັດຖະມົນຕີກະຊວງຍຸຕິທໍາສະຫະລັດ ທ່ານ Eric Holderໄດ້ກ່າວຕໍ່ພວກນັກຂ່າວທີ່ Brooklyn ລັດ New York ໃນມື້ວານນີ້ວ່າ ການຈັບກຸມໄດ້ມີຂຶ້ນໃນຕອນເຊົ້າ ຂອງວັນພະຫັດວານນີ້ ແລະທ່ານຍັງກ່າວຕື່ມວ່າ ພວກ ອັນທະພານເຫຼົ່ານີ້ໄດ້ຖືກຈັບ ທີ່ລັດ New York, New Jersey ແລະ Rhode Island ທາງພາກຕາເວັນອອກ ສຽງເໜືອຂອງສະຫະລັດ ໃນອາດຊະຍາກຳທີ່ຮວມທັງ ການຄ້າຢາເສບຕິດ, ການຂູ່ເຂັນ ແລະການຂ້າຄົນນໍາ ທ່ານ Holder ກ່າວວ່າພວກເຈົ້າໜ້າທີ່ສັນຕິບານກາງໄດ້ ຈັບກຸມພວກອັນທະພານ ຈາກ 7 ກຸ່ມຈັດຕັ້ງອາຊະຍາກຳ ຊາວອະເມຣິກັນເຊື້ອສາຍອີຕາລີ ໃນພາກຕາເວັນອອກ ສຽງເໜືອຂອງສະຫະລັດ ແລະອີກຄົນນຶ່ງແມ່ນຖືກຈັບກຸມ ຢູ່ອີຕາລີ